Poperinge

|-
|thumb|270px|Poperinge mèt deilgemeintes en aongrenzende (deil)gemeintes (zuug de hoofteks veur 'n verklaoring).
|-
|thumb|270px|Raodhoes vaan Poperinge.
|-
|thumb|270px|Janskèrk in Poperinge.
|}
Poperinge (Wes-Vlaoms: Poperienge; Frans en Ingels: Poperinghe) is 'n stad in de Belzje provincie Wes-Vlaandere, arrondissemint Ieper, aon de grens mèt Fraankriek. De stad mit 119,33 km² en had op 1 januari 2008 19.837 inwoeners.

Geografie
Deilgemeintes
Poperinge besteit oet zes deilgemeintes. Poperinge zelf is daovaan mèt 47,61 km² en 13.318 inwoeners wiedoet de groetste. Binne zeker twie deilgemeintes ligke nog aander kerne.

 I. Poperinge
 II. Krombeke
 III. Proven
 IV. Reningelst
 V. Roesbrugge-Haringe
 VII. Roesbrugge
 VIII. Haringe
 VI. Watou
 IX. Sint-Jan-ter-Biezen
 X. Abele

Aongrenzende (deil)gemeintes
a. Beveren (gemeinte Alveringem)
b. Stavele (gemeinte Alveringem)
c. Westvleteren (gemeinte Vleteren)
d. Oostvleteren (gemeinte Vleteren)
e. Elverdinge (stad Ieper)
f. Vlamertinge (stad Ieper)
g. Dikkebus (stad Ieper)
h. De Klijte (gemeinte Heuvelland)i. Westouter (gemeinte Heuvelland)
j. Boeschepe (Fraankriek)
k. Godewaarsvelde (Godewaersvelde; Fraankriek)
l. Steenvoorde (Fraankriek)
m. Winnezele (Winnezeele; Fraankriek)
n. Houtkerke (Houtkerque; Fraankriek)
o. Bambeke (Bambecque; Fraankriek)

Bezeensweerdeghede
Door zien bleuj in de middeliewe stoon in 't centrum vaan Poperinge 'n aontal intersante gotische gebouwe, wie de Bertinuskèrk, de Janskèrk (zuug foto) en de Slevrouwekèrk. 't Raodhoes is in 1911 in neogotiek opgetrokke. Ouch 't Weeuwhof (wedevrouwehoof), e begienehoofechteg pleintsje, is bezeensweerdeg. In de umgeving vint me versjèllende begraofplaotse oet d'n Ierste Wereldoorlog, zoewel veur Geallieerde es veur Centraol soldaote.

Historie
Poperinge weurt um 850 veur 't iers geneump, es Pupurninga. De plaots is daan nog 'ne villa, wat wèlt zègke 'dörpke'. De locatie waor evels al in 't neolithicum bewoend; in de Romeinsen tied leep de weeg vaan Kassel nao Aardenburg hei veurbij. Vaanaof de vreug middeliewe tot aon de Franse revolutie waor de abdij vaan Sint-Omaars (Saint-Omer) lienhier vaan Poperinge. Vaanaof d'n dertienden iew bleujde, wie in wel mier Vlaamse stei, de lake-industrie, die tot in de zestienden iew veur riekdom zouw blieve zörge. Daonao woort de hopcultuur (veur beerbrouwerije) belaankriek. In de Spaonse, Oosteriekse, Franse en Nederlandsen tied bleef 't stedsje ingeslaope; ouch in 't Belsj kaom 't neet tot groete oontwikkeling. In d'n Ierste Wereldoorlog laog Poperinge veur de frontlinie (vaanoet Duits perspectief); 't waor dus vrij Belsj gebeed. Ouch heet de stad neet, wie Ieper wel, te lije gehad vaan besjetinge. Kortbij Poperinge stoont e lazarèt. In 1977 woorte de gemeintes Proven, Reningelst, Roesbrugge-Haringe en Watou aon Poperinge touwgeveug; Proven had daoveur in 1971 zelf al de gemeinte Krombeke geannexeerd.

Bekinde Poperingnere
 Dirk Frimout, astronout
 Jef Planckaert, fietserenner
 Anne Provoost, sjriefster
 Johan Vande Lanotte, politicus (opgegreujd op Stavele)

Extern links
 Website vaan de gemeinte

Categorie:Plaatse in Wes-Vlaondere
Categorie:Sjtaej in Vlaondere